** **

Приложение № 1 към Заповед № РД09-909 от 03.10.2025 г.

**Стратегически план за развитие на земеделието и селските райони на Република България за периода 2023-2027 г.**

**Условия за изпълнение**

**На одобрени заявления за подпомагане по**

|  |
| --- |
| **Интервенция II.Ж.2 „Сътрудничество за къси вериги на доставка“ от СПРЗСР 2023 – 2027 г.** |



**Европейски земеделски фонд за развитие на селските райони**

Съдържание

[1. Техническо изпълнение на проектите 3](#_Toc209617084)

[2. Финансово изпълнение на проектите и плащане 6](#_Toc209617085)

[3. Мерки за информиране и публичност 7](#_Toc209617086)

[4. Приложения към условията за изпълнение: 8](#_Toc209617087)

## 1. Техническо изпълнение на проектите

1. Бенефициентът е длъжен да спазва изискванията на Наредба № 4 от 2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“–„е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент (наричана по нататък Наредба № 4 от 2024 г.), както и изрично предвидените в административния договор и Условията за кандидатстване и изпълнение по интервенцията.

2. Срокът и изискванията към бенефициента за изпълнение на одобрения проект се посочват в административния договор.

3. Административният договор, включително одобреният с него проект може да бъде изменян и допълван при условията на [чл. 68, ал. 8](apis://Base=NARH&DocCode=4661&ToPar=Art68_Al8&Type=201), [9](apis://Base=NARH&DocCode=4661&ToPar=Art68_Al9&Type=201) и [10 от ЗПЗП](apis://Base=NARH&DocCode=4661&ToPar=Art68_Al10&Type=201) и при условията на чл. 15 от Наредба № 4 от 2024 г., както и при изрично предвидените в самия договор и насоките основания.

3.1. Бенефициентът може да подаде искане за промяна на административния договор през Системата за електронно управление СЕУ, наричана по-нататък (СЕУ чрез индивидуалния си профил, като към искането се прилагат доказателства, необходими за преценка на неговата основателност.

3.2. Искането за промяна на договора трябва да бъде подадено не по-късно от два месеца преди изтичане на срока за изпълнение на дейността, определен в административния договор.

4. Комуникацията между бенефициента и ДФЗ - РА се осъществява през СЕУ чрез индивидуалния профил на бенефициента при спазване на разпоредбите на Глава седма СИСТЕМА ЗА ЕЛЕКТРОННИ УСЛУГИ от Наредба 105 от 22 август 2006 г. за условията и реда за създаване, поддържане, достъп и ползване на интегрираната система за администриране и контрол. Съобщаването на индивидуалните административни актове се извършва при спазване на чл. 28 и 73 от ЗПЗП.

5. Бенефициентът се задължава от датата на подаване на заявлението за подпомагане до получаване на окончателно плащане по проекта, а при проекти с одобрени инвестиционни разходи до изтичането на три години от получаване на окончателно плащане, да спазва:

5.1. Всички критерии за допустимост, ангажименти и други задължения, произтичащи от предоставеното подпомагане и одобрения бизнес план.

5.2. Да поддържа съответствие с всички критерии за подбор, по които заявлението за подпомагане е било одобрено и да не допуска намаляване на броя на точките, под минималния брой на точките за заявленията за подпомагане, за които е бил наличен бюджет, но не по-малко от минималния брой, определен в условията за кандидатстване по съответния прием.

5.2.1. Критерии 1 и 2 ще се считат за изпълнени в случай че лицата, които са били основание за присъждане на точки не са променяни към датата на подаване на искане за плащане. Промяна на лице, което е било основание за присъждане на точки се допуска само след одобрение от страна на УО.

5.2.2. Критерий 3 ще се счита за изпълнен, в случай че към датата на подаване на искане за плащане е запазен минималния брой на земеделските стопани в обединението, за който са присъдени точки при оценката на заявлението за подпомагане.

5.2.3. Критерии 4.1 и 4.2 ще се считат за изпълнени, в случай че лицата, които са били основание за присъждане на точки не са променяни към датата на подаване на искане за плащане. Промяна на лице, което е било основание за присъждане на точки се допуска само след одобрение от страна на УО.

5.2.4. Критерий 4.3 ще се счита за изпълнен, в случай че лицата, които са били основание за присъждане на точки не са променяни към датата на подаване на искане за плащане и имат реализирана биологична продукция в резултат от дейността на обединението е биологична. Промяна на лице, което е било основание за присъждане на точки се допуска само след одобрение от страна на УО.

5.2.5. Критерий 5 ще се счита за изпълнен, в случай че към датата на подаване на искане за плащане, повече от 50 на 100 от реализираната продукция е от приоритетен сектор, за който са получени точки.

5.3. Да подновява съответните разрешения, регистрации и/или лицензии в нормативно предвидените за това срокове - когато подпомаганата дейност подлежи на регистрационен, разрешителен и/или лицензионен режим.

5.4. Да не получава публична финансова помощ от държавния бюджет или от бюджета на Европейския съюз за активите и/или дейностите, за които е получил финансова помощ по административния договор.

5.5. Контролът по заявлението за подпомагане се осъществява при спазване на чл. 54 от Наредба № 4 от 2024 г.

5.6. Не следва да е налице обстоятелство, посочено в Раздел 8. „Условия за недопустимост на кандидатите“ от Условията за кандидатстване.

5.7. Бенефициентите са длъжни да съблюдават в разходооправдателните документи да се съдържа номера и дата на административния договор.

6. Бенефициентът е длъжен да:

6.1. изпълнява изцяло одобрения проект в срока, посочен в административния договор;

6.2. спазва изискванията и сроковете за подаване на искания за плащане, като прилага изискуемите документи, посочени в настоящите условия и в Наредба № 4 от 2024 г.;

6.3. подаде искане за окончателно плащане до един месец от изтичане на срока за изпълнение на одобрения проект ведно с документите, посочени в настоящите условия, при спазване на реда и условията, предвидени в Наредба № 4 от 2024 г.

6.4. поддържа размер на приходите от реализация на продукцията на късата верига за доставки надхвърлящ размера на разходите, които се включват в искане за плащане;

6.4.1. като доказателство за изпълнението на изискването на т. 6.4.1 се представят разходооправдателни документи, които следва да бъдат надлежно отчетени в счетоводната система на продавача;

6.4.2. бенефициентът е длъжен да съобрази срока за подаване на искане за междинно или окончателно плащане със сезонността на дейността и периодите на реализация на приходи от нея;

6.4.3. при бенефициенти, с участници производители от сектори „Мляко и млечни продукти“, „Говеждо и телешко месо, „Свинско месо“, „Овче и козе месо“ и „Птиче месо“, съгласно Приложение I от Регламент (ЕС) № 1308/2013 от Европейския парламент и на Съвета от 17 декември 2013 година за установяване на обща организация на пазарите и на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007, изискването се поверява въз основа на стойността на реализираната на пазара продукция от членовете на обединението чрез посредничеството на същото.

7. Когато е възложител по ЗОП бенефициентът е длъжен да проведе обществени поръчки за избор на изпълнител/и на дейностите по проекта след подписване на административния договор.

7.1. Бенефициентът е длъжен да спазва сроковете и изискванията, посочени в „Процедура за осъществяване на предварителна проверка и последващ контрол върху обществени поръчки и процедури за избор с публична покана за разходи, финансирани изцяло или частично със средства от Европейския земеделски фонд за развитие на селските райони“.

7.2. Бенефициентът е длъжен да спазва разпоредбите на Закона за обществените поръчки и актовете по неговото прилагане, както и указанията на ДФЗ-РА, когато възлага обществени поръчки за изпълнение на дейностите по одобрения проект.

7.3. Държавен фонд „Земеделие“ - Разплащателната агенция (ДФЗ – РА) осъществява последващ контрол за законосъобразност върху проведените обществени поръчки за изпълнение на дейностите, включени в одобрения проект от бенефициентите по т. 6.4, съгласно утвърдена от изпълнителния директор на ДФЗ - РА „Процедура за осъществяване на предварителна проверка и последващ контрол върху обществени поръчки и процедури за избор с публична покана за разходи, финансирани изцяло или частично със средства от Европейския земеделски фонд за развитие на селските райони“.

8. Административният договор може да бъде прекратен при условията посочени в него.

9. Държавен фонд „Земеделие“, оттегля цялата или част от предоставената финансова помощ и изисква възстановяване при условията, посочени в Наредба № 4 от 2024 г.

10. Държавен фонд „Земеделие“, оттегля цялата или част от предоставената финансова помощ и когато:

10.1. не е изпълнено изискването на т.6.4 от настоящия раздел;

10.2. бенефициентът не спазва мерките за публичност, посочени в Раздел 3. Мерки за информиране и публичност от настоящите условия;

10.3. продукцията не е реализирана при краен потребител, съгласно изискванията на т.3 от Раздел 9 „Допустими дейности“ към Условията за кандидатстване. В случай че част от продукцията не отговаря на посоченото изискване, същата не се взима предвид при проверка изпълнението на т.6.4 от настоящия раздел.

10.4. не е изпълнено изискването един земеделски стопанин/група или организация на производители, член на обединението, да участва в едно обединение за къса верига на доставка, съгласно в т.10, от Раздел 7 „Допустими кандидати“ от Условията за кандидатстване. В този случай се отказва цялата финансова помощ и договорът се прекратява.

11.5. не е спазен срока за подаване на искане за междинно плащане в срок до един месец от изтичането на 12 месеца от съответната година от изпълнението на проекта.

11.6. не е спазен срока за подаване на искане за окончателно плащане.

12. Държавен фонд „Земеделие“ определя размера на подлежащата на възстановяване безвъзмездна финансова помощ след плащане, съобразно правилата по чл. 73, ал. 9 от ЗПЗП.

## 2. Финансово изпълнение на проектите и плащане

1. Безвъзмездната финансова помощ по заявлението за подпомагане може да бъде изплащана авансово, междинно и окончателно.

2. Авансово плащане е допустимо само за разходите по т. 3 от раздел 11 „Допустими разходи“ към Условията за кандидатстване.

2.1. Авансово плащане се извършва при условията на Глава трета „Условия и ред за изплащане на финансова помощ“, Раздел III „Авансово плащане“ на Наредба № 4 от 25.10.2024 г. и настоящите Условия за изпълнение, като предоставя банкова гаранция съгласно чл.28, ал.1, т.1.

2.1. Максималният размер на авансовото плащане е в размер до 50 % от стойността на одобрената безвъзмездна финансова помощ по заявлението за подпомагане.

2.2. Авансово плащане е допустимо не повече от един път за периода на изпълнение на заявлението за подпомагане.

3. Междинно плащане е допустимо не повече от два пъти за всяка година от изпълнението на проекта.

3.1. Искане за междинно плащане се подава в срок до един месец от изтичането на 6 или 12 месеца на съответната година от изпълнението на проекта, окомплектовано с всички, посочени в настоящите условия за изпълнение документи, като се отчитат дейности и разходи извършени и платени най-късно до края на месеца, предхождащ месеца на подаване на искането, които не са включени в предходно искане за междинно плащане. Бенефициентът може да подаде искане за междинно плащане в срок до 6 или 12 месеца съобразно сезонността на дейността и периодите на реализация на приходи от нея.

3.2. Искането за последно междинно плащане се подава в срок до четири месеца преди изтичане на крайния срок за изпълнение на одобрения проект, посочен в административния договор.

4. Искането за окончателно плащане се подава в срок до един месец от изтичането на срока за изпълнение на дейностите по проекта.

5. Междинно и окончателно плащане се извършват, при условията и по реда на сключения административен договор за предоставяне на безвъзмездна финансова помощ, по настоящите Условия за изпълнение и Глава трета „Условия и ред за изплащане на финансова помощ“, Раздел IV „Междинно и окончателно плащане“ на Наредба № 4 от 25.10.2024 г., и при спазване на изискванията в Глава четвърта „Условия и ред за намаляване и отказ за изплащане на финансовата помощ“ от същата наредба.

**6. При междинно и окончателно плащане се извършва проверка дали размерът на** **приходите от реализация на продукцията на късата верига за доставки за заявявания период надхвърля размера на разходите включени в искането за плащане за същия период, като при установяване на несъответствие, разходите по искането за плащане се възстановяват до размера на изпълнените приходи.**

7. Допустимите разходи се предоставят под формата на:

7.1. Възстановяване на реално извършени и платени допустими разходи за разходите в т.1 буква „а“ и т.3 от Раздел 11. „Допустими разходи“ от Условията за кандидатстване, но не повече от одобрения в договора размер;

7.2. Под формата на единна ставка до 15 на сто от размера на допустимите разходи по т. 1, буква „а“ от същия раздел на основание чл. 83, пар. 1, буква г) от Регламент (ЕС) 2021/2115, за разходите в т.1, буква „б“ от Раздел 11. „Допустими разходи“ от Условията за кандидатстване.

7.3. Под формата на опростен разход за разходите в т.2 от Раздел 11. „Допустими разходи“ от Условията за кандидатстване.

## 3. Мерки за информиране и публичност

1. С цел осигуряване на публичност и прозрачност ДФЗ публикува на електронната си страница информация за всяко одобрено заявление за подпомагане по интервенцията съгласно чл. 66 от Наредба № 4 от 2024 г.

2. Бенефициентите се задължават да показват подкрепата от Стратегическия план от датата на сключване на договора до датата получаване на окончателно плащане по проекта, а за проекти с инвестиционни разходи до изтичане на три години от датата на получаване на окончателно плащане, като поставят на видно за обществеността място:

а) плакат/табела с размер не по-малък от А3, съдържащ информация за дейността, подпомагана от ЕЗФРСР;

б) в случаите на закупуване на машини, оборудване и/или превозни средства е необходимо да се поставят стикери върху всеки актив, закупен по проекта, включващи информация за името на обединението, съфинансирането от ЕЗФРСР и националното съфинансиране.

3. Бенефициентите се задължават да включват на официалния си уебсайт, ако има такъв, и на официални сайтове в социални медии, кратко описание на подпомаганата дейност, в което се посочват нейните цели и резултатите от нея и се откроява финансовата подкрепа от Европейския съюз.

4. Бенефициентите се задължават да включват изявление, открояващо подкрепата от Съюза по видим начин, върху документи и комуникационни материали, свързани с изпълнението на дейността, предназначени за обществеността или за участниците.

5. Електронната страница, плакатът, табелата или документите по т. 2 , 3 и 4 трябва да съдържат описание на проекта/дейността, която се подпомага, емблемата на Европейския съюз с пояснение за неговата роля, националното знаме на Република България, както и думите: "Европейският земеделски фонд за развитие на селските райони: Европа инвестира в селските райони."

6. Информацията по т. 5 заема не по-малко от 25 на сто от плаката, табелата или електронната страница.

7. Техническите изисквания към информацията във връзка с оповестяване на подпомагането на дейността от ЕЗФРСР се определят съгласно Приложение № ІІ към чл. 5 от Регламент за изпълнение (ЕС) 2022/129 на Комисията от 21 декември 2021 година за установяване на правила за видовете интервенции по отношение на маслодайните семена, памука и вторичните продукти от производството на вино съгласно Регламент (ЕС) 2021/2115 на Европейския парламент и на Съвета и за изискванията за информация, публичност и видимост във връзка с подпомагането от Съюза и стратегическите планове по ОСП (OB L 20 от 31.1.2022 г.).

## 4. Приложения към условията за изпълнение:

Приложение № 1 Документи към искане за плащане

Приложение № 2 Декларация при искане за плащане

Приложение № 3 Декларация реализирана продукция

Приложение № 4 Опис на първичните счетоводни документи

Приложение № 5 Разбивка произведена продукция